PATVIRTINTA

Tauragės „Aušros“ progimnazijos

direktoriaus 2019 m. rugpjūčio 28 d.

įsakymu Nr. 1-48

# **TAURAGĖS „AUŠROS“ PROGIMNAZIJA**

**PAGRINDINIO UGDYMO PROGRAMOS UGDYMO PLANAS**

**2019-2020 M. M.**

**I. TIKSLAS**

1. Mokinys-aktyvi asmenybė ,siekianti užsibrėžtų tikslų, vertinanti savo pažangą.

**II. UŽDAVINIAI**

2. Tenkinti mokinių mokymo(si) poreikius ir stebėti analizuoti kiekvieno mokinio mokymosi pažangą.

3. Suteikti mokiniams galimybę rodyti iniciatyvą, plėtoti kūrybiškumą, plėtoti bendruomenės tarpusavio bendradarbiavimą.

4. Taikyti ir plėtoti patyriminį mokymą.

**III. PAGRINDINIO UGDYMO PROGRAMOS ORGANIZAVIMAS**

5. Ugdymo plane vartojamos sąvokos:

**Pamoka** – pagrindinė nustatytos trukmės nepertraukiamo mokymosi organizavimo forma.

**Kontrolinis darbas** - Trunka ne mažiau kaip 30 minučių. Darbas, skirtas mokinio žinių, gebėjimų , įgūdžių patikrinimui.

**Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.

**Dalyko modulis** - apibrėžta, savarankiška ir kryptinga ugdymo programos dalis.

**Dalyko konsultacija** – ugdymo programos dalis, siekiant aukštesnio lygmens.

**Specialiosios pratybos** - švietimo pagalbos teikimo forma mokiniams, turintiems specialiųjų ugdymosi poreikių.

6. 2019-2020 mokslo metų mokyklos pagrindinio ugdymo planai sudaryti vadovaujantis 2019-2020 ir 2020-2021 mokslo metų pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo ir mokslo ministro 2019 m. balandžio 15 d. įsakymu Nr. V-417, pagrindinį ugdymą, neformalųjį vaikų švietimą ir mokyklos veiklą reglamentuojančiais teisės aktais, mokyklos strateginiu planu, 2019-2020 m.m. Tauragės miesto ir rajono mokyklų, dalyvaujančių LL3 projekte susitarimais..

7. Ugdymo procesas prasideda 2019 m. rugsėjo 2 dieną.

8. Mokykla dirba penkias dienas per savaitę.

9. Pamokos pradedamos 8.00 val.

10. Pamokų laikas :

1. 800 - 845

2. 855 - 940

3. 950 - 1035

4. 1100 - 1145

5. 1155 - 1240

6. 1250 - 1335

7. 1340 - 1425

11. Mokslo metų trukmė: 185 ugdymo dienos

|  |  |  |
| --- | --- | --- |
| Klasė  | Ugdymo proceso pradžia  | Ugdymo proceso pabaiga |
| 5 - 8 | 2019-09-02 | 2020-06-23 |

12. Mokslo metų skirstymas trimestrais:

|  |  |  |  |
| --- | --- | --- | --- |
| Klasė | I trimestras  | II trimestras  | III trimestras |
| 5 - 8 | 2019-09-02 - 2019-11-29 | 2019-12-02 – 2020-03-13 | 2020-03-16 - 2020-06-23 |

13. Ugdymo proceso 12 ugdymo dienų organizavimas:

|  |  |  |
| --- | --- | --- |
| Eil. Nr. | Data | Veikla |
| 1. | 2019 m rugsėjo 2 d. | Mokslo ir žinių šventė |
| 2. | 2019 m. rugsėjo 3 d.  | Planuokime kartu 2019-2020 m. m. veiklą  |
| 3. | 2019 m. rugsėjo 18 d. | Sporto diena „Judėjimas-sveikata“ |
| 4. | 2019 m gruodžio 1 sav. | Refleksijos diena ( I trimestro rezultatai) |
| 5. | 2019 m. gruodžio 20 d. | Kalėdų šventė „Advento gatvelė“ |
| 6. | 2020 m. kovo 3 sav. | Refleksijos diena( II trimestro rezultatai) |
| 7. | 2020 m. kovo 20 d. | Patyriminė diena |
| 8. | 2020 m. birželio 4 d. | Karjeros diena „Šok į tėvų klumpes“ |
| 9. | 2019 m. birželio 19 d. | „Lietuvos pilietis tu esi.“ |
| 10. | 2020 m. birželio 22 d. | Pabūkime kartu ir aptarkime ko išmokome 2019-2020 m. m. |
| 11. | 2020 m. birželio 23 d. | Mokslo metų baigimo šventė |
| 12. | Nuo 2019-09-02 iki 2020-06-23 (1 diena) | Edukacinė ekskursija. |

14. Mokiniams skiriamos atostogos:

|  |  |  |  |  |  |
| --- | --- | --- | --- | --- | --- |
| Klasė | Rudens atostogos | Žiemos(Kalėdų)Atostogos | Žiemos atostogos | Pavasario (Velykų) | Vasaros atostogos |
| 5 - 8 | 2019-10-28 - 2019-10-31 | 2019-12-23 - 2020-01-03 | 2020-02-17 - 2020-02-21 | 2020-04-14 - 2020-04-17 | 2020-06-24 - 2020-08-31 |

15. 5-8 klasių pamokų tvarkaraštis sudaromas pusmečiams:

- pirmas pusmetis: 2019 m. rugsėjo 2 d. – 2020 m. sausio 24 d.

- antras pusmetis: 2020 m. sausio 27 d. – 2020 m. birželio 23 d.

16. Oro temperatūrai esant 20 laipsnių šalčio ar žemesnei, į mokyklą gali neatvykti 5 klasių mokiniai, esant 25 laipsniams šalčio ar žemesnei temperatūrai – 6-8 klasių mokiniai. Šios dienos įskaičiuojamos į mokymosi dienų skaičių. Atvykusiems į mokyklą mokiniams ugdymo procesas vykdomas, neatvykusiems - informacija perduodama elektroniniu dienynu. Šiltuoju metų laikotarpiu temperatūrai mokymosi patalpose viršijus numatytąją Lietuvos higienos normoje, ugdymo procesas gali būti koreguojamas ir organizuojamas kitose erdvėse.

17. Jeigu pamokos nevyko dėl šalčio, karantino ar stichinių nelaimių, elektroniniame dienyne žymimos datos ir parašoma „Pamoka nevyko dėl ..” . Šiais atvejais ilgalaikis planas koreguojamas.

18. Mokykla vykdydama pagrindinio ugdymo programą 5-8 klasėse vadovaujasi Pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl pradinio ir pagrindinio ugdymo bendrųjų programų patvirtinimo“.

19. Mokymosi formos ir mokymosi organizavimas vykdomas pagal Mokymosi formų ir Mokymo organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl mokymosi formų ir Mokymo organizavimo tvarkos aprašo patvirtinimo“.

20. Antrosios užsienio kalbos pradedama mokyti nuo 6 klasės. Tėvai (globėjai) renka antrąją užsienio kalbą: rusų kalbą arba vokiečių kalbą.

21. Dalykų integracija:

21.1. 7 klasėse pirmą pusmetį pamokos skiriamos informacinių technologijų kursui, o antrą pusmetį informacinių technologijų pamokų mokoma integruotai, integravus informacines technologijas į dalyko pamokas, pagal atskirą grafiką;

21.2. 8 klasėse pirmą pusmetį informacinių technologijų pamokų mokoma integruotai, integravus informacines technologijas į dalyko pamokas, pagal atskirą grafiką, o antrą pusmetį pamokos skiriamos informacinių technologijų kursui;

21.3. Alkoholio, tabako ir kitų psichiką veikiančių medžiagų vartojimo prevencijos programa integruojama į atskirų dalykų pamokas ir klasių vadovų veiklą pagal atskirą grafiką. Atsakingas - socialinis pedagogas;

21.4. Į įvairius mokomuosius dalykus integruojama etninės kultūros bendroji programa, pasirenkant iš programos ne mažiau kaip septynias temines sritis kiekvienam koncentrui pagal atskirą grafiką. Atsakingas - direktoriaus pavaduotojas ugdymui;

21.5. Smurto ir patyčių prevencija, atsižvelgiant į rekomendacijas patvirtintas 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“ integruojama į visus mokomuosius dalykus, klasių valandėles ir neformalųjį švietimą. Atsakingas - socialinis pedagogas;

21.6. Sveikatos ir lytiškumo ugdymo bei rengimo šeimai bendroji programa 5kl įgyvendinama dėstant pasirenkamąjį dalyką, o 6-8 klasėse įgyvendinama integruojant į mokomuosius dalykus, per neformaliojo švietimo, klasių valandėlių, pažintinių dienų veiklas. Atsakingas - progimnazijos direktoriaus paskirtas asmuo;

21.7 siekiant užtikrinti saugią aplinką mokykloje, klasių vadovai, mokytojai naudoja LIONS QUEST programos ,,Paauglystės kryžkelės” rekomendacijas. Ne rečiau kaip kartą per mėnesį vyksta valandėles pagal šią programą.

22. Mokymosi aplinka:

22.1 aktyvinant mokinių veiklą, naudojami aktyvūs mokymo metodai pamokose bei klasių valandėlėse. Pertraukų metu naudojamos aktyvaus poilsio vietos (teniso stalai, lauko aikštelė). Bent kartą per mėnesį organizuojamos judriosios pertraukos;

22.2. įgyvendinant ugdymo tikslus, tenkinant mokinių mokymo(si) poreikius ir siekiant, kad mokiniai įgytų būtinų kompetencijų, mokytojai savo pamokose naudoja šiuolaikines mokymo(si) technologijas, internetą, kompiuterius;

22.3. siekiant gerinti savo rajono ir krašto pažinimą istorijos ir geografijos 1 - 3 pamokas veda netradicinėse aplinkose (muziejuose, įstaigose ir kt.);

22.4. dalykų mokytojai organizuoja viešus projektų pristatymus, darbų parodas mokyklos erdvėse;

22.5. dalykų mokytojai iki 10 procentų pamokų organizuoja ne pamokų forma (projektine veikla, dalyvavimas akcijose ir t.t.). Dalyko mokytojas tai numato ilgalaikiuose planuose.

23. Mokymosi diferencijavimas:

23.1. dalykų pamokose ar dalyko konsultacijose diferencijavimas taikomas mokiniui individualiai ar mokinių grupei, atsižvelgiant į skirtingus mokinių mokymo(si) poreikius;

23.2. mokytojų metodinės grupės kartą metuose analizuoja kaip ugdymo procese įgyvendinamas diferencijavimas ir priima sprendimus dėl ugdymo diferencijavimo tobulinimo.

24. Valandos skirtos mokinių ugdymo poreikiams tenkinti, skiriamos:

24.1. grupinėms konsultacijoms (siekiantiems aukštesnio lygmens) lietuvių kalbos 6a, 6b, 8 klasėse; matematikos 6a, 6b, 8 klasėse; fizikos 8 klasėje; chemijos 8 klasėje; anglų kalbos 6a, 6b, 7 klasėse. Matematikos 6a, 6b klasėse, sudarant galimybę žinias gerinti lygmenimis (patenkinamas, pagrindinis ir aukštesnysis);

24.2. anglų kalbos pagilintam mokymui 5 klasėje;

24.3. informacinių technologijų integruotam mokymui, kai klasėje dirba du mokytojai;

24.4. namų darbų ruošimui 5-8 klasių mokiniams (3 sav. val.);

24.5. 6a, 6b klasėms integruoto gamtamokslinio ugdymo išbandymui;

24.6. pasirenkamajam dalykui „Šeimos ir lytiškumo bei sveikos gyvensenos ugdymas“ 5 kl.;

24.7. 7 klasės mokinių individualioms lietuvių ir matematikos konsultacijoms (1savaitinė val.);

24.8. 1,5 savaitinių val. krūvį (54 metines valandas) panaudojant pagal poreikį mokiniams, turintiems mokymosi sunkumų (iš mokomojo dalyko turint nepatenkinamą įvertinimą ar po ligos) ar grįžusiems iš užsienio mokyti. Konsultacija gali būti suteikiama keletui pamokų.

25. Pasirinktą dalyko modulį arba dalyko konsultacijas moksleivis gali keisti ar atsisakyti per pirmą rugsėjo mėn. savaitę arba antro pusmečio pirmą savaitę, pateikus progimnazijos direktoriui tėvų (globėjų) prašymą.

26. Dorinio ugdymo dalyką tikybą ar etiką mokinys renkasi ne mažiau kaip dvejiems metams - 5-6 ir 7-8 klasėse.

27. 5 klasės mokiniai dalyvauja LL3 projekte „VAIKUI. Kaip išsaugoti norą mokytis“:

27.1 rugsėjo mėnesį skiriamas adaptacinis laikotarpis, per kurį: mokinių pasiekimai pažymiais nevertinami. Mokytojai taiko individualius mokinių pažinimo metodus siekdami išsiaiškinti mokinių ugdymo(-si) pasiekimus;

27.2. vedamos dvi lietuvių kalbos, anglų kalbos, gamtos ir žmogaus dalykų pamokos pagrečiui;

27.3. per mokslo metus 5 klasės mokiniams iš kiekvieno dalyko per trimestrą gali būti skiriamos ne daugiau kaip dvi ilgalaikės pažinimo, iniciatyvumo ir kūrybingumo kompetencijas ugdančios veiklos, skirtos atlikti ne pamokų metu;

27.4. iki 30%visų dalykų pamokų 5 klasėje organizuojama taikant patyriminį, dialogišką, tyrinėjantį, integruotą mokymą, vedant pamokas netradicinėse erdvėse;

27.5. mokytojas palaikydamas 5 klasės mokinių motyvaciją ,organizuoja savivaldų mokymąsi;

27.6. 5 klasės mokiniams neužduodami tradiciniai namų darbai.

28. Mokiniai, kurie lanko MKC dailės klasę, muzikos mokyklą ar sporto centrą gali būti atleidžiami atitinkamai nuo dailės, muzikos ar fizinio ugdymo pamokų, jei dalyko mokytojas patvirtina, jog neformaliojo vaikų švietimo programa dera su bendrųjų programų turiniu. Mokiniai, norintys nelankyti dailės, muzikos ar fizinio ugdymo pamokų, privalo:

28.1. iki 2019 m. rugsėjo 23 d. progimnazijos direktoriui pateikti tėvų (globėjų) prašymą dėl atleidimo nuo atitinkamų pamokų ir pažymą, kad lanko MKC dailės klasę, muzikos ar sporto centą;

28.2. kas trimestrą dalykų, nuo kurių yra atleisti, mokytojui pristatyti pažymą arba pateikti kitą galiojantį dokumentą apie gautus įvertinimus MKC dailės klasėje, muzikos mokykloje ar sporto centre. Šių įvertinimų vidurkis užskaitomas kaip trimestro įvertinimas;

28.3. laikyti atitinkamo dalyko įskaitą, kurią organizuoja atitinkamo dalyko mokytojas, jei neatneša pažymos apie gautus įvertinimus kitoje ugdymo įstaigoje. Įskaitos įvertinimas užskaitomas kaip trimestro įvertinimas;

28.4. lankyti atitinkamo dalyko pamokas jei mokinys nebelanko MKC dailės klasės, muzikos mokyklos ar sporto centro;

28.5. mokiniai, atleisti nuo dailės, muzikos ar fizinio ugdymo pamokų, tuo metu gali mokytis individualiai mokyklos skaitykloje. Kai šios pamokos yra pirmos ar paskutinės už mokinių saugumą atsako tėvai. Klasių vadovai informuoja tėvus.

29. Mokiniai, dėl sveikatos sutrikimų, atleisti nuo fizinio ugdymo pamokų dalyvauja pamokoje. Jie pamokos metu padeda mokytojui arba jiems suteikiama galimybė žaisti šachmatais, šaškėmis bei kitais stalo žaidimais. Kai šios pamokos yra pirmos ar paskutinės, mokinys gali nedalyvauti pamokoje. Už mokinių saugumą atsako tėvai. Tėvai raštiškai apie tai informuoja kūno kultūros mokytoją.

30. Specialiosios medicininės fizinio pajėgumo grupės mokiniams sudaromos fizinio aktyvumo pasirinkimo galimybės:

30.1. pagal ligų pobūdį iš įvairių klasių sudaromos 7-12 mokinių grupės, kurioms skiriamos 2 pamokos per savaitę;

30.2. mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

30.3. parengiamosios medicininės fizinio pajėgumo grupės mokiniams krūvis ir pratimai skiriami atsižvelgus į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą.

31. 5-8 klasių mokiniams privaloma ne mažiau kaip 10 val. socialinės pilietinės veiklos per mokslo metus. Iš jų iki 3-jų val. skiriama veiklai „Pagalba klasės draugui“.

32. Socialinė – pilietinė veikla organizuojama vadovaujantis Socialinės – pilietinės veiklos organizavimo tvarkos aprašu, patvirtintu progimnazijos direktoriaus 2018 m. vasario 12 d. įsakymu Nr. 1-15 „ Dėl socialinės – pilietinės veiklos organizavimo tvarkos aprašo tvirtinimo“.

33. Socialinę – pilietinę veiklą atlieka: 5-8 klasių mokiniai iki 2020 m. birželio 23 d.

34. Mokinių pažangos ir pasiekimų vertinimas:

34.1. vertinant mokinių pažangą ir pasiekimus vadovaujamasi Pagrindinio ugdymo mokinių pasiekimų ir pažangos vertinimo tvarka, patvirtinta progimnazijos direktoriaus 2018 m. balandžio 16 d. įsakymu Nr. 1-43 „Dėl progimnazijos pagrindinio ugdymo mokinių pasiekimų ir pažangos vertinimo tvarkos aprašo tvirtinimo“;

34.2. pažymiai rašomi į elektroninį dienyną, vadovaujantis Elektroninio dienyno tvarkymo nuostatais, patvirtintais mokyklos direktoriaus 2017 m. gruodžio 28 d. įsakymu Nr. 1-122 „Dėl elektroninio dienyno tvarkymo nuostatų tvirtinimo“;

34.3. dalyko mokytojas supažindina mokinius ir jų tėvus su mokinių pažangos ir pasiekimų vertinimo tvarka per rugsėjo mėn.;

34.4. vertinant mokinių pasiekimus, taikomi formuojamojo vertinimo metodai ir būdai;

34.5. per visų dalykų pamokas; vertinant mokinio pasiekimus, teikti grįžtamąją informaciją ir apie kalbos mokėjimą, nurodyti privalumus ir taisytinus bei tobulintinus dalykus;

34.6. mokinių pasiekimai, gauti dalyvaujant Nacionaliniame mokinių pasiekimų patikrinime, aptariami su mokiniais ir jų tėvais. Įvertinimai neįskaičiuojami į ugdymo laikotarpių įvertinimą;

34.7. mokinio asmeninė pažanga stebima pagal Mokinio asmenines pažangos stebėjimo fiksavimo ir pagalbos mokiniui tvarkos aprašą, patvirtintą progimnazijos direktoriaus 2018 m. balandžio 16 d. įsakymu Nr. 1-44 „Dėl mokinių asmeninės pažangos stebėjimo, fiksavimo, pagalbos mokiniui teikimo tvarkos aprašo tvirtinimo“.

35. Mokinių tėvų (globėjų) informavimas ir švietimas vyksta pagal mokinių tėvų (globėjų) informavimo ir švietimo tvarką, patvirtintą progimnazijos direktoriaus 2017 m. gruodžio 22 d. įsakymu Nr. 1-118 „Dėl mokinių tėvų (globėjų) informavimo ir švietimo tvarkos tvirtinimo“.

36. Mokinių skatinimas ir drausminimas vyksta vadovaujantis Mokinio elgesio taisyklėmis, patvirtintomis progimnazijos direktoriaus 2018 m. vasario 12 d. įsakymu Nr.1-16 „Dėl mokinio elgesio taisyklių tvirtinimo“.

37. Namų darbai atostogoms neužduodami. Pagalba ruošiant namų darbus, teikiama namų darbų ruošos pamokoje, vadovaujantis Pagalbos teikimo mokiniams per namų darbų ruošos pamoką tvarkos aprašu, patvirtintu progimnazijos direktoriaus 2017 m. lapkričio 17 d. įsakymu Nr. 1-106 „Dėl pagalbos mokiniams teikimo per namų darbų ruošos pamoką tvarkos aprašo tvirtinimo“.

38. Kontrolinių darbų atlikimo laiką derina klasėje dirbantys mokytojai elektroninio dienyno pagalba:

38.1. mokiniams per dieną gali būti skiriamas ne daugiau kaip vienas kontrolinis darbas, apie kurį mokiniai informuojami ne vėliau kaip prieš savaitę;

38.2. mokiniui neatsiskaičius ir nepademonstravus pasiekimų, numatytų Pagrindinio ugdymo bendrosiose programose, jo pasiekimai prilyginami žemiausiam 10 balų sistemos įvertinimui „labai blogai“;

38.3. mokiniui neatsiskaičius ir nepademonstravus pasiekimų, numatytų Pagrindinio ugdymo bendrosiose programose, dėl svarbių priežasčių (pav. dėl ligos) ugdymo laikotarpio pabaigoje fiksuojamas įrašas „atleista“. Mokymosi pagalba suteikiama jam sugrįžus.

39. Pažintinė, kultūrinė, meninė, kūrybinė veikla mokykloje vyksta:

39.1. ekskursijų, klasių valandėlių metu;

39.2. vedant netradicines pamokas, organizuojant projektus;

39.3. renginių, neformaliojo švietimo veiklų metu.

40. Klasės dalijamos į grupes šių dalykų pamokoms:

40.1. dorinio ugdymo (tikybos ir etikos), jei tos pačios klasės mokiniai pasirinkę tikybą ir etiką. 5-24 narių grupės gali būti sudarytos iš paralelių arba gretimų klasių mokinių, išlaikant tęstinumą ir nesant paralelės klasės.

40.2. kūno kultūros 8 klasėse sudaromos atskiros mergaičių ir berniukų grupės;

40.3. užsienio kalbų skirtingoms kalboms mokyti; vienai kalbai mokyti, jeigu klasėje mokosi ne mažiau kaip 21 mokinys. Norint išlaikyti mokinio antrosios užsienio kalbos mokymosi tęstinumą, gali būti sudarytos ne mažiau 5 mokinių laikinosios grupės iš paralelių ar kitų dviejų klasių mokinių;

40.4. informacinių technologijų, jeigu klasėje mokosi daugiau kaip 15 mokinių;

40.5. technologijų 5-8 klasėse sudaromos paralelių klasių grupės, jeigu klasėje mokosi daugiau kaip 16 mokinių.

41. Dalijant klases į grupes, atsižvelgiama į mokyklai skiriamas mokymo lėšas.

42. Laikinoji grupė, išskyrus dorinį ugdymą ir vokiečių kalbą, sudaroma iš ne mažiau kaip 12 mokinių. Mokinių skaičius laikinojoje grupėje negali būti didesnis nei 30 mokinių.

43. Išskirtinais atvejais, kai laikinoji grupė sudaroma mokiniams, turintiems mokymosi sunkumų (iš mokomojo dalyko turint nepatenkinamą įvertinimą ar po ligos) ar grįžusiems iš užsienio mokyti ir sudaroma keletui pamokų, ji gali būti sudaryta iš mažesnio mokinių skaičiaus. Ši pamoka nėra įskaičiuojama į mokinio mokymosi krūvį.

44. Neformalusis vaikų švietimas įgyvendinamas pagal Neformaliojo vaikų švietimo koncepciją patvirtintą Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 „Dėl Neformaliojo vaikų švietimo koncepcijos patvirtinimo“;

44.1. neformaliojo švietimo grupės mokinių skaičius ne mažesnis kaip 12 mokinių. Jos sudaromos iš tos pačios klasės, paralelių ar gretimų klasių mokinių;

44.2. neformaliojo švietimo veiklos laikas įrašomas į neformaliojo švietimo tvarkaraštį;

44.3. neformaliojo vaikų švietimo veikla, skirta mokinių asmeninėms, socialinėms, edukacinėms, profesinėms kompetencijoms ugdyti.

45. Istorijos kurso 5-6 klasėse dėstymo eiliškumas: 5-oje klasėje - Lietuvos istorija, o 6-oje klasėje - Pasaulio istoriją.

46. Ugdymas karjerai:

46.1. mokykla organizuodama ugdymą karjerai, vadovaujasi Profesinio orientavimo vykdymo tvarkos aprašu, patvirtintu Lietuvos Respublikos švietimo ir mokslo ministro ir Lietuvos Respublikos socialinės apsaugos ir darbo ministro 2012 m. birželio 4 d. įsakymu Nr. V-1090/A1-314 „Dėl profesinio orientavimo vykdymo tvarkos aprašo patvirtinimo“;

46.2. klasių vadovai arba darbuotojas, atsakingas už karjeros organizavimą progimnazijoje, organizuoja susitikimus su įvairių profesijų žmonėmis, išvykas į įmones, organizacijas, mokymo įstaigas, veda integruotas pamokas;

46.3. karjeros mokymas integruojamas į klasių technologijos pamokas.

47. Ugdymo turinio dokumentacija:

|  |  |  |  |
| --- | --- | --- | --- |
| Programos, ilgalaikiai planai | Rengia | Pritaria | Tvirtina arba suderina |
| Dalykų ilgalaikiai planai | Dalykų mokytojai | Mokyklos metodinės grupės: kalbų ir menų, tiksliųjų ir socialinių mokslų, mokytojų metodinės grupės.  | Suderina kuruojantis vadovas |
| Dalykų modulių, konsultacijų planai | Dalykų mokytojai | Mokyklos metodinės grupės: kalbų ir menų, tiksliųjų ir socialinių mokslų, mokytojų metodinės grupės. | Suderina kuruojantis vadovas |
| Pasirenkamosios programos | Dalykų mokytojai | Mokyklos metodinės grupės: kalbų ir menų, tiksliųjų ir socialinių mokslų, mokytojų metodinės grupės. | Tvirtina progimnazijos direktorius |
| Individualizuotos programos specialiųjų poreikių mokiniams | Dalyko mokytojas, padedant specialiajam pedagogui, logopedui. | Vaiko gerovės komisija | Suderina Vaiko gerovės komisijos pirmininkas |
| Neformaliojo švietimo programos | Būrelių vadovai | Mokyklos metodinės grupės: kalbų ir menų, tiksliųjų ir socialinių mokslų, mokytojų metodinės grupės. | Tvirtina progimnazijos direktorius |
| Klasių vadovų planai | Klasių vadovai |  | Suderina progimnazijos direktoriaus pavaduotojas ugdymui |

48. Dalykų ilgalaikiai planai, neformaliojo švietimo programos, klasių vadovų planai rengiami vieneriems mokslo metams arba pusmečiui.

49. Dalykų ilgalaikiai planai, dalykų modulių, dalykų konsultacijų (išskyrus trumpalaikių) ir pasirenkamųjų dalykų planai parengiami iki 2019 m. rugpjūčio 30 d., naudojant formas priimtas 2014 m. birželio 18 d. mokytojų tarybos posėdyje, protokolas Nr. 6-8.

50. Neformaliojo švietimo programos parengiamos iki 2019 m. rugsėjo 10 d., vadovaujantis neformaliojo ugdymo tvarka patvirtinta direktoriaus 2013 m. rugpjūčio 30 d. įsakymu Nr. 1-58 „Dėl neformaliojo ugdymo organizavimo tvarkos tvirtinimo“.

51. Klasių vadovų planai parengiami iki 2019 m. rugsėjo 10 d., naudojant formas priimtas 2014 m. birželio 18 d. mokytojų tarybos posėdyje, protokolas Nr. 6-8.

52. Pagrindinio programai įgyvendinti pamokų skaičius:

**5-6 KLASIŲ UGDYMO PLANAI**

|  |  |  |  |
| --- | --- | --- | --- |
| **DALYKO PAVADINIMAS** | **5** | **6a** | **6b** |
| Dorinis ugdymas (tikyba arba etika) | 1 | 1 | 1 |
| **Kalbos:** |  |  |  |
|  Lietuvių kalba | 5 | 5 | 5 |
|  Anglų kalba (1-oji)(\* pagilint mok) | 3+1\* | 3 | 3 |
|  Rusų kalba (2-oji) |  | 2 | 2 |
|  Vokiečių kalba (nepasirinkusiems rusų k) |  | 2 | 2 |
| **Matematika** | 4 | 4 | 4 |
| **Gamtamokslinis ugdymas:** |  |  |  |
|  Gamta ir žmogus | 2 |  |  |
|  Biologija |  |  |  |
|  Fizika |  |  |  |
|  Chemija |  |  |  |
| Gamtos mokslai |  | 2 | 2 |
| **Informacinės technologijos** | 1 | 1 | 1 |
| Socialinis ugdymas: |  |  |  |
|  Istorija | 2 | 2 | 2 |
|  Pilietiškumo pagrindai |  |  |  |
|  Geografija |  |  2 |  2 |
| **Meninis ir technologinis ugdymas:** |  |  |  |
|  Dailė | 1 | 1 | 1 |
|  Muzika | 1 | 1 | 1 |
|  Technologijos | 2 | 2 | 2 |
|  Fizinis ugdymas | 3 | 3 | 3 |
| Žmogaus sauga | 1/0 | 1/0 | 1/0 |
| **Dalykų konsultacijos** |  |  |  |
| Lietuvių kalbos |  | 0/1 | 0/1 |
| Anglų kalbos |  |  1/0 |  1/0 |
| Matematikos |  | 0/1 | 0/1 |
| **Pasirenkamieji dalykai** |  |  |  |
| **Šeimos ir lytiškumo, sveikos gyvensenos ugdymas** | 1 |  |  |
| **Gamtos mokslų bandymai** |  | 0,5 | 0,5 |
| **Iš viso pamokų:** | **28/27** | **31,5** | **31,5** |

**7-8 KLASIŲ UGDYMO PLANAI**

|  |  |  |
| --- | --- | --- |
| **DALYKO PAVADINIMAS** | **7** | **8** |
| Dorinis ugdymas (tikyba arba etika) | 1 | 1 |
| **Kalbos:** |  |  |
| Lietuvių kalba | 5 | 5 |
| Anglų kalba (1-oji) | 3 | 3 |
| Rusų kalba (2-oji) | 2 | 2 |
| Vokiečių kalba ( nepasirinkusiems rusų k) | 2 | 2 |
| **Matematika** | 4 | 4 |
| **Gamtamokslinis ugdymas:** |  |  |
| Biologija | 2 | 1 |
| Fizika | 1 | 2 |
| Chemija |  | 2 |
| **Informacinės technologijos** | 1/0 | 0/1 |
| **Socialinis ugdymas**: |  |  |
| Istorija | 2 | 2 |
| Geografija | 2 | 2 |
| **Meninis ir technologinis ugdymas:** |  |  |
| Dailė | 1 | 1 |
| Muzika | 1 | 1 |
| Technologijos | 2 | 1 |
| Fizinis ugdymas | 2 | 2 |
| Žmogaus sauga | 1/0 | 1/0 |
| **Dalykų konsultacijos** |  |  |
| Lietuvių kalbos |  | 0/1 |
| Matematikos |  | 0/1 |
| Anglų kalbos | 0/1 |  |
| Chemijos |  | 1/0 |
| Fizikos |  | 1/0 |
| **Iš viso pamokų:** | **30/29** | **32** |

Pastaba:

0/1 – pirmas skaičius (0) – pirmojo pusmečio pamokų skaičius, antras skaičius (1) – antrojo pusmečio pamokų skaičius.

**IV. PAGRINDINIO UGDYMO PROGRAMOS SPECIALIŲJŲ POREIKIŲ MOKINIŲ UGDYMO ORGANIZAVIMAS**

53. Mokinių, turinčių specialiųjų ugdymosi poreikių, ugdymą mokykla organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

54. Mokiniai, turintys specialiųjų ugdymosi poreikių, ugdosi ugdymo įstaigoje kartu su kitais mokiniais, suteikiant specialiojo pedagogo pagalbą 1-2 kartus per savaitę, mokant lietuvių kalbos ir matematikos.

55. Mokiniai mokykloje ugdomi pagal pritaikytas ir individualizuotas ugdymo programas.

56. Mokiniui, besimokančiam pagal bendrojo ugdymo pritaikytą programą ir turinčiam specialiųjų ugdymosi poreikių, ugdymo programas pritaiko dalyko mokytojas, atsižvelgdamas į mokinio gebėjimus ir galias, bei vaiko gerovės komisijos ir/ar pedagoginės psichologinės tarnybos rekomendacijas.

57. Ugdymo programos pritaikymas fiksuojamas ilgalaikių teminių planų grafoje „Ugdymosi programos pritaikymas mokiniams, turintiems specialiųjų ugdymosi poreikių“.

58. Pagrindinio ugdymo individualizuotą programą mokiniui rengia dalyko mokytojas, pagal formas patvirtintas Mokytojų tarybos posėdyje 2014 m birželio 18 d. protokolas Nr. 6-8, atsižvelgdamas į mokinio galias ir gebėjimus, vadovaudamasis vaiko gerovės komisijos ir/ar pedagoginės psichologinės tarnybos rekomendacijomis.

59. Po kiekvieno trimestro aptariami mokinių, besimokančių pagal pritaikytą ar individualizuotą ugdymo programą, pasiekimai. Ugdymosi pasiekimų aprašą, forma patvirtinta mokytojų tarybos posėdyje 2014 m. birželio 18 d. posėdyje protokolo Nr. 6-8, mokytojas pildo mokslo metų pabaigoje

60. Mokykloje teikiama švietimo pagalba ir jos teikimo tvarka fiksuojama vaiko gerovės komisijos posėdžiuose du kartus per mokslo metus: mokslo metų pradžioje ir prasidėjus antrajam pusmečiui.

61. Specialiųjų pratybų tvarkaraštį sudaro mokyklos specialusis pedagogas ir derina su mokyklos vadovu du kartus per mokslo metus: mokslo metų pradžioje ir prasidėjus antrajam pusmečiui.

62. Mokykla užtikrina mokinių, turinčių specialiųjų ugdymosi poreikių, ugdymo nuoseklumą ir tęstinumą.

63. Sudarant mokinių, turinčių specialiųjų ugdymosi poreikių, individualųjį planą:

63.1. mokiniui išlaikomas Bendruosiuose ugdymo planuose nurodytas minimalus pamokų skaičius;

63.2. nežymų intelekto sutrikimą turintiems ir besimokantiems pagal individualizuotą ugdymo programą mokiniams mokykla gali 1-2 pamokomis mažinti minimalųjį privalomų pamokų skaičių, didindama neformaliojo ugdymo valandų skaičių;

63.3. vidutinių mokymosi sunkumų turintiems mokiniams mokytojas gali trumpinti pamokų trukmę 5 minutėmis, šį laiką skiriant mokinio ugdomajai veiklai keisti ar sveikatą tausojančioms pertraukoms organizuoti;

63.4. formuoti nuolatines arba laikinas grupes, pogrupius iš tos pačios ar skirtingų klasių mokinių.

64. Vaiko gerovės komisijos ar pedagoginės psichologinės tarnybos siūlymu, tėvų (globėjų) pritarimu ir įforminamu progimnazijos direktoriaus įsakymu, mokinys:

64.1. dėl klausos sutrikimo, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo sutrikimų, intelekto (taip pat ir nepatikslintą intelekto sutrikimą), judesio ir padėties sutrikimų, kochlearinių implantų, dėl bendrųjų mokymosi sutrikimų, taip pat turintis mokymosi sunkumų dėl nepalankios aplinkos, gali vėliau pradėti mokytis pirmosios užsienio kalbos, mokytis tik vienos užsienio kalbos arba pradėti vėliau mokytis antrosios užsienio kalbos;

64.2. dėl kompleksinių negalių ir (ar) kompleksinių sutrikimų, į kurių sudėtį įeina klausos sutrikimai (išskyrus nežymų klausos sutrikimą), gali nesimokyti užsienio kalbų. Užsienio kalbų pamokų laikas gali būti skiriamas lietuvių kalbai mokyti;

64.3. dėl klausos sutrikimo (išskyrus nežymų), gali nesimokyti muzikos;

64.4. dėl judesio ir padėties bei neurologinių sutrikimų (išskyrus lengvus), gali nesimokyti technologijų.

65. Mokinio, kuris mokosi pagal bendrojo ugdymo dalykų pritaikytą programą, mokymosi pažanga ir pasiekimai ugdymo procese vertinami pagal bendrosiose programose numatytus pasiekimus, vertinimo kriterijai aptariami su mokiniu, jo tėvais (globėjais), švietimo pagalbą teikiančiais specialistais, susitariama, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi.)

66. Mokinio, kuris mokosi pagal pagrindinio ugdymo individualizuotą programą mokymosi pažanga ir pasiekimai vertinami pagal šioje programoje numatytus pasiekimus.

67. Specialiąją pedagoginę pagalbą mokykla mokiniui teikia vadovaudamasi teisės aktais ir įgyvendindama pedagoginės psichologinės tarnybos ar mokyklos vaiko gerovės komisijos rekomendacijas.

68. Specialioji pedagoginė pagalba teikiama vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl specialiosios pedagoginės pagalbos teikimo tvarkos aprašo patvirtinimo“, ugdymo proceso metu ar pasibaigus ugdymo procesui. Specialiųjų pratybų forma: individualiai, mažomis grupelėmis (2–4 mokiniai), grupėmis (5–8 mokiniai).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Tauragės „Aušros“ progimnazijos

mokyklos tarybos 2019 m. birželio 18 d. protokolu Nr. 5-3

Tauragės rajono savivaldybės administracijos

Švietimo ir sporto skyriaus vedėjo 2019 m. rugpjūčio 9 d.

įsakymu Nr. 101-29